Diskussion:Frederik Samuelsen

message: Jeg har gennemgået Rigsdagsårbøgerne fra omkring 1916-18, og han er ikke oplistet som medlem i 2. samling i 1917-18, men er det under 1. samling. Det er muligt han trak sig til valget. Folketingets Oplysning kunne sende mig et scan fra Rigsdagens Medlemmer gennem Hundrede Aar 1848-1948 Bind II, hvor han er på side 176. Her står der, at han trak sig i 1918. Jeg retter derfor artiklen, så det fremgår, at han stoppede i Folketinget i 2018, men at det stadig er uklart præcis hvornår. --Troe2339 (diskussion) 11. jan 2021, 17:21 (CET)
replies: text: Interessant. Der er en skannet udgave af Rigsdagens Medlemmer gennem Hundrede Aar 1848-1948 tilgængelig online fra https://bibliotek.dis-danmark.dk/: Bind I, Bind II, Bind III. Artiklen i bogen giver datoen 22. april 1918 hvilket er datoen for folketingsvalget 1918. F.F. Samuelsen tilkendegav i maj 1917 at han ville træde tilbage fra sine politiske poster, så jeg antager at det er sket før valget, selvom det ikke fremgår af Victor Elberling og Emil Elberlings værk. --Kartebolle (Dipsacus fullonum) (diskussion) 11. jan 2021, 18:06 (CET)
replies: text: :Det stemmer vel som sådan også overens med, at han optræder i listen over MFere i Rigsdagsårbogen 1917-18 (1. samling), der jo løb fra folketingsårets start i oktober 1917 til valget i april 1918. Han kan altså ikke være trådt tilbage før oktober 1917, for i så fald ville han ikke have været medtaget her. Jeg vil selvfølgelig ikke konkludere noget endeligt, men sammenholdt med Rigsdagens Medlemmer Gennem Hundrede Aar, som Folketingets Oplysning også mente var bedste kilde, må man måske med rimelig overbevisning kunne fastsætte datoen i faktaboksen til 22. april 1918 med en note om usikkerheden, eller hvad mener du? --Troe2339 (diskussion) 11. jan 2021, 19:20 (CET)
replies: text: :: Det er ud fra kilderne inkl. Rigsdagsårbogen og Rigsdagens Medlemmer gennem Hundrede Aar 1848-1948 rimeligt at antage at han i hvert formelt forblev medlem af Folketinget – men måske uden at deltage i møderne – indtil valget i 1918 hvor ikke han genopstillede. (Jeg tkekkede at han ikke var kandidat ved valget i 1918 da jeg skrev første version af artiklen). I Folkets Avis blev han også stadig kaldt "Folketingsmand F. F. Samuelsen" så sent som den 2. marts 1918 (kilde nr. 11 i versionen pr. i dag).

text: :: Avisartikler fra samtiden er også uklare vedr. byrådsmedlemskabet:

text: ::* Citat: "Fraværende var Bech Olesen, Simonsen og Samuelsen. Simonsen har begyndt Afsoningen af de 3 Maaneders Fængsel, han er idømt for Injurier mod Herredsfoged Grundtvig, og Samuelsen er udstødt af Partiet, fordi han forud for Byraadsvalget sendte ikke-socialistiske Blade Beretninger om, hvad der var passeret paa de socialistiske Partimøder; det er dog vist ikke Meningen, at han vedblivende vil holde sig borte fra Byraadets Møder, i hvert Fald er han ikke tilbøjelig til at afgive dette Mandat saa lidt Folkethingsmandatet." (Aarhus Byraad i Jyllandsposten, 25. maj 1917, side 4, http://www2.statsbiblioteket.dk/mediestream/avis/record/doms_aviser_page%3Auuid%3A9f6c3c80-9ad0-4277-82d2-cd79b3186ea2)

text: ::* Citat: "Folketingsmand Samuelsen har nu taget Afsked med Aarhus Byraad i et Brev, i hvilket han meddeler, at det er hans Agt at udvandre til Amerika. Denne Udvandring er, som bekendt, foranlediget af den ejendommelige Affære med de anonyme Referater til de konservative Blade om et møde indenfor Socialdemokratiets Ledelse." (Folketingsmand Samuelsen i Berlingske Tidende, 1. juni 1917, side 5, http://www2.statsbiblioteket.dk/mediestream/avis/record/doms_aviser_page%3Auuid%3Af6c04185-0381-4d80-922a-480f9b55e683)

text: :: --Kartebolle (Dipsacus fullonum) (diskussion) 11. jan 2021, 20:13 (CET)
replies: text: ::: Det der ud til at han formelt forlod byrådet 31. maj 1917 ifølge et byrådsreferat i Jyllandsposten dagen efter. Jeg indsætter det i artiklen. --Kartebolle (Dipsacus fullonum) (diskussion) 11. jan 2021, 20:22 (CET)
replies: text: :::: Jeg har ændret i formuleringen ift. udtræden af FT, så må du se om du er enig. Tak for hjælpen/samarbejdet i hvert fald :) --Troe2339 (diskussion) 11. jan 2021, 20:34 (CET)
replies: text: ::::: Jeg er enig som fremstår nu. --Kartebolle (Dipsacus fullonum) (diskussion) 11. jan 2021, 20:45 (CET)
thread_title:  Uklarhed om slutningen af embede